महिलाओं को आत्मनिर्भर बनाना ही गुलिस्तान का उद्देश्य : सर्वजीत कौर
गुलिस्तान‘ए सोसायटी ऑफ सीनियर सिटीजन’ की ओर से अर्बन एस्टेट में कार्यक्रम का आयोजन हुआ। इसमें सोसायटी की ओर से चलाए जा रहे सिलाई केंद्र की स्टूडेंट्स को सर्टिफिकेट दिए गए।
सर्टिफिकेट मेहर चंद पॉलीटेक्निक कॉलेज के प्रिंसीपल जगरूप सिंह ने दिए। कार्यक्रम में विशेष रूप से आए उद्योगपति शांत गुप्ता ने स्टूडेंट्स को बधाई देते हुए उनको भविष्य में कड़ी मेहनत कर आगे बढ़ने के लिए प्रेरित किया। प्रोग्राम की अध्यक्षता करते हुए सर्वजीत कौर ने छात्राओं को समाज सेवा के लिए प्रोत्साहित किया।
उन्होंने कहा सोसायटी का उद्देश्य समाज में हर किसी को बराबरी का दर्जा देना है फिर चाहे वह लड़का या फिर लड़की। छात्राओं ने सांस्कृतिक कार्यक्रम पेश किया। पहले तीन स्थान हासिल करने वाली छात्राओं को सिलाई मशीन देकर सम्मानित किया गया। मौके पर सोसायटी के चेयरमैन ओपी शर्मा, एके गौस्वामी, एमपीएस गुलाटी, एसएम लाला मौजूद रहे।
सोसायटी ने सिलाई में बढ़िया नंबर लाने वाली छात्राओं का सम्मान किया।
hin_Deva hin_Deva hin_Deva hin_Deva hin_Deva